|  |  |  |  |  |  |  |
| --- | --- | --- | --- | --- | --- | --- |
| **ethnosΕΛΛΗΝΙΚΗ ΔΗΜΟΚΡΑΤΙΑ** | | |  |  | | |
| **ΓΕΝΙΚΗ Δ/ΝΣΗ ΑΝΘΡΩΠΙΝΟΥ ΔΥΝΑΜΙΚΟΥ ΚΑΙ ΟΡΓΑΝΩΣΗΣ**  **ΦΟΡΟΛΟΓΙΚΗ & ΤΕΛΩΝΕΙΑΚΗ ΑΚΑΔΗΜΙΑ (ΦΟ.Τ.Α.)**  **Τμήμα Β΄ - Υλοποίησης Εκπαιδευτικών Προγραμμάτων** | | | | |  | Αθήνα, 3 /12/2020  Αριθ. Πρωτ: ΦΟΡ.ΤΕΛ. ΑΚΑΔ.Β 1138553 ΕΞ 2020  **ΠΡΟΣ :**  Αποδέκτες Πίνακα Διανομής |
| Ταχ. Δ/νση  Ταχ. Κώδικας  Πληροφορίες  Τηλέφωνο  E-mail  Url | :  :  :  :  :  : | Μαρίνου Αντύπα 86-88  163 46, Ηλιούπολη  Θ. Μπανάρα  213 2114812  [t.banara@aade.gr](mailto:t.banara@aade.gr)  [www.aade.gr](http://www.aade.gr) | | |  |

|  |  |
| --- | --- |
| **ΘΕΜΑ**: | **Πρόσκληση συμμετοχής υπαλλήλων της ΑΑΔΕ στο εξ αποστάσεως πρόγραμμα εκπαίδευσης: «Διαδικασία Είσπραξης Οφειλών κατά Κ.Ε.Δ.Ε. έως τον χαρακτηρισμό τους ως Ανεπίδεκτων»** |

Η Φορολογική & Τελωνειακή Ακαδημία (ΦΟ.Τ.Α.) στο πλαίσιο της προσπάθειας που καταβάλλει για συνεχή επιμόρφωση του ανθρώπινου δυναμικού και αναβάθμιση των παρεχόμενων υπηρεσιών της Α.Α.Δ.Ε., διοργανώνει πρόγραμμα εξ αποστάσεως εκπαίδευσης με τίτλο «**Διαδικασία Είσπραξης Οφειλών κατά Κ.Ε.Δ.Ε. έως τον χαρακτηρισμό τους ως Ανεπίδεκτων».** (κωδικός 99.099.Τ.222.20).Το ανωτέρω πρόγραμμα θα διεξαχθεί από **15/12/2020 έως 17/12/2020** είναι ισοδύναμο με αντίστοιχο συμβατικό πρόγραμμα 21 ωρών και **απευθύνεται** σε Τελωνειακούς υπαλλήλους των υπηρεσιών που αναγράφονται στο πίνακα διανομής προς ενέργεια.

Επισημαίνεται ότι ως ελάχιστος τεχνικός εξοπλισμός απαιτείται ένας Η/Υ με ηχεία ή ακουστικά, καθώς και πρόσβαση στο διαδίκτυο. Η ύπαρξη κάμερας και μικροφώνου στον Η/Υ είναι χρήσιμη αλλά όχι απαραίτητη. Η εξοικείωση με τη χρήση Η/Υ θεωρείται δεδομένη. Τονίζεται ότι, η πρόσβαση στα online μαθήματα είναι ατομική και η χρήση του ατομικού κωδικού πρόσβασης TAXISnet είναι απαραίτητη για την πιστοποίηση της συμμετοχής των εκπαιδευόμενων στη διδακτική διαδικασία.

Η υλοποίηση του επιμορφωτικού προγράμματος περιλαμβάνει τη χρήση σύγχρονων μεθόδων μάθησης. Πιο συγκεκριμένα:

* Οι εκπαιδευόμενοι υποχρεούνται να παρακολουθήσουν από τις 8:00-14:30 online παρουσίαση από τους εισηγητές διάρκειας 6 ½ ωρών, μέσω της πλατφόρμας  των Δημόσιων Υπηρεσιών e:Presence, η οποία είναι προσβάσιμη στην ιστοσελίδα [*www.epresence.gov.gr*](http://www.epresence.gov.gr/) (σύγχρονη μέθοδος).

**Οι συμμετέχοντες υπάλληλοι θα λάβουν αναλυτικές οδηγίες** για την είσοδό τους στην πλατφόρμα e:Presence και την εγκατάσταση της εφαρμογής Zoom καθώς και για την εγγραφή τους στην ηλεκτρονική πλατφόρμα της Ακαδημίας.

Με βάση τα ανωτέρω, παρακαλούμε οι Προϊστάμενοι των Υπηρεσιών να αποστείλουν έως τη **Τετάρτη 09/12/2020**, στη διεύθυνση ηλεκτρονικού ταχυδρομείου [t*.banara@aade.gr*, την πρότασή τους με τους προς επιμόρφωση υπαλλήλους, και να επιβεβαιώσουν τη διαθεσιμότητα συμμετοχής τους,](mailto:t.banara@aade.gr,%20την%20πρότασή%20τους%20με%20τους%20προς%20επιμόρφωση%20υπαλλήλους,%20και%20να%20επιβεβαιώσουν%20τη%20διαθεσιμότητα%20συμμετοχής%20τους,%20) συμπληρώνοντας με σειρά προτεραιότητας τον συνημμένο **Πίνακα** με τα στοιχεία των προτεινομένων υπαλλήλων. Υπογραμμίζεται ότι ο πίνακας θα πρέπει **να αποσταλεί σε επεξεργάσιμη μορφή (excel)** και τα στοιχεία που περιλαμβάνει είναι δεσμευτικά για τις Υπηρεσίες και τους υπαλλήλους τους.

Η τελική επιλογή των εκπαιδευομένων θα γίνει από τη Φορολογική & Τελωνειακή Ακαδημία και στη συνέχεια οι Υπηρεσίες θα ενημερωθούν με σχετικό έγγραφο επιλογής υπαλλήλων.

Αναμένουμε την άμεση ανταπόκρισή σας.

Η ΠΡΟΪΣΤΑΜΕΝΗ ΤΗΣ ΦΟ.Τ.Α.

δρ. ΘΕΟΔΩΡΑ ΛΑΖΑΡΕΤΟΥ

**Συνημμένα**:

1. *Πίνακας στοιχείων εκπαιδευομένων (.xls)*

**ΠΙΝΑΚΑΣ ΔΙΑΝΟΜΗΣ**

**Προς ενέργεια**

1. Περιφερειακές Υπηρεσίες Α.Α.Δ.Ε.

* Τελωνεία

**Κοινοποίηση:**

Γενική Διεύθυνση Τελωνείων και Ε.Φ.Κ.

Τελωνειακή Περιφέρεια Αττικής

Τελωνειακή Περιφέρεια Αχαΐας

Τελωνειακή Περιφέρεια Θεσσαλονίκης

**Εσωτερική διανομή**

1. Γενική Διεύθυνση Ανθρώπινου Δυναμικού και Οργάνωσης
2. Φορολογική & Τελωνειακή Ακαδημία - Τμήμα Β’